Маҳмадсаид Шоҳиён

Маҳмадсаид Шоҳиён (Маҳмадсаид Пиров; зод. 18 марти 1966, ноҳияи Совет, вилояти Кӯлоб, ҶШС Тоҷикистон) — ҳунарпешаи театру синамо, продюсер, давлатмард ва фарҳангии тоҷик. Арбоби ҳунари Тоҷикистон (2025). 

 Зиндагинома 
Маҳмадсаид Шоҳиён 18 марти соли 1966 дар ноҳияи Темурмалики вилояти Хатлон ба дунё омадааст. Таҳсилоти худро дар соҳаҳои гуногун такмил додааст:

 1985—1989 — Донишкадаи давлатии санъати Тоҷикистон ба номи Мирзо Турсунзода, ихтисоси «ҳунарпешаи драма ва синамо».
 1994—1998 — Донишгоҳи давлатии тиҷорати Тоҷикистон, ихтисоси «тоҷири молшинос».
 1999—2002 — Донишгоҳи миллии Тоҷикистон, факултаи ҳуқуқшиносӣ, ихтисоси «ҳуқуқшинос».
 2004—2006 — Академияи  хидмати давлатии Шимолу-Ғарбити шаҳри Санкт-Петербург, ихтисоси «менеҷер».

 Корнома 
Фаъолияти кории Маҳмадсаид Шоҳиён доираи васеи соҳаҳои фарҳанг ва идоракунии давлатиро дар бар мегирад:

 1989—2000 — ҳунарпешаи Театри давлатии академии драмавии ба номи Абулқосим Лоҳутӣ.
 2000—2001 — муовини директори киностудияи «Тоҷикфилм».
 2001—2005 — муовини раиси Кумитаи телевизион ва радиои назди Ҳукумати Ҷумҳурии Тоҷикистон.
 2005—2009 — директори Телевизиони «Сафина».
 2009—2011 — директори киностудияи «Тоҷикфилм».
 2011—2013 — мудири шуъбаи фарҳанги Дастгоҳи иҷроияи Президенти Ҷумҳурии Тоҷикистон.
 2013—2015 — муовини якуми вазири фарҳанги Ҷумҳурии ТоҷикистонМаҳмадсаид Пиров муовини аввали вазири фарҳанги Тоҷикистон таъин шуд. Asia-Plus (6 Декабр 2013). Дастрасӣ 25 августи 2025..
 2015—2020 — раиси Кумитаи телевизион ва радиои назди Ҳукумати Ҷумҳурии ТоҷикистонФармони Президенти Ҷумҳурии Тоҷикистон дар бораи Раиси Кумитаи телевизион ва радиои назди Ҳукумати Ҷумҳурии Тоҷикистон таъин намудани Пирзода М.. president.tj (4 феврали 2015). Дастрасӣ 25 августи 2025..
 Аз январи соли 2020 — директори Муассисаи давлатии «Тоҷикфилм»Маҳмадсаид Шоҳиён директори «Тоҷикфилм» таъин шуд (тоҷ.). Sputnik Тоҷикистон (27 Январ 2020). Дастрасӣ 25 августи 2025..

 Эҷод 
Маҳмадсаид Шоҳиён ҳам дар саҳнаи театр ва ҳам дар синамо нақшҳои хотирмон офаридааст.

 Нақшҳо дар театр 
Дар саҳнаи Театри ба номи Лоҳутӣ дар намоишномаҳои зерин нақш бозидааст:

 «Имтиҳон» (коргардон Т. Аҳмадхонов, 1989) — Донишҷӯ
 «Афсонаҳои мӯйсафед» (А. Муҳаммадҷонов, 1989) — Ибод
 «Борбад» (Б. Миралибеков, 1990) — Ҳофиз
 «Мардон намегирянд» (Т. Аҳмадхонов, 1991) — Сарбоз
 «Сид» (Х. Майбалиев, 1993) — Родриго

 Нақшҳо дар синамо 
Фаъолияти ӯ дар синамо аз соли 1989 оғоз шуда, дар филмҳои бадеии зерин нақш офаридааст:

 «Шӯравӣ» (коргардон Сергей Нилов, Мосфилм, 1988)
 «Интиқомҷӯйи хурдакак» (коргардони таҳиягар Г. Александров, Тоҷикфилм, 1990) — Маҳмудбой 
 «Ашк ва шамшер» (коргардони таҳиягар Тоҳир Собиров, 1991) — Восеъ 
 «Муҳаббат баъди сад сол» (коргардони таҳиягар  М. Қосимова, Тоҷикфилм, 1992) — Маҷнун 
 «Буд, набуд…» (коргардонҳо Асланшоҳ Раҳматуллоев ва Раҷабалӣ Пиров, Тоҷикфилм, 2002) — Ҳалимбой 
 «Дар орзуи падар» (коргардони таҳиягар  Саидҷон Қодирӣ, Тоҷикфилм, 2002) — Абдушукур
 «Сароби биҳишт» (коргардон  Юнус Юсупов, Тоҷикфилм, 2002)
 «Пуштаи  Хандақпеч» (коргардони  таҳиягар  Саидҷон Қодирӣ, ТВ Сафина, 2007) —  Ватандор 
 «Кӯҳистонӣ» (коргардон  Юнус Юсупов, ТВ Сафина, 2009) — Файз 
 «Чарх» (коргардон Ш. Раҷабов, ТВ Сафина, 2010) — Шаҳзод 
 «Соҳил» (коргардон  Раҷабалӣ Пиров, Тоҷикфилм, 2011) — Ансорӣ 

 Садогузорӣ 
Ба беш аз 100 нақши филм дар «Тоҷикфилм», телевизиони «Сафина», телевизиони «Тоҷикистон»  ва телевизиони «Синамо» ба забони тоҷикӣ садогузорӣ кардааст.

 Продюсерӣ 
Ба ҳайси продюсер дар таҳияи беш аз 25 филм саҳм гузоштааст, ки баъзе аз онҳо дар ҷашнвораҳои байналмилалӣ соҳиби ҷоизаҳо шудаанд.

 Таълифот 
Муаллиф, таҳиякунандаи беш аз 25 филмнома ва нашрҳои сершумор дар соҳаи синамо, театр ва продюсерӣ; муаллифи 4 монография ва 50 мақолаҳои илмию методӣ дар соҳаи рушди иқтисоди телевизион ва радиои Ҷумҳурии Тоҷикистон мебошад.

 Ҷоизаҳо ва унвонҳо 
 Ордени «Шараф», дараҷаи 1;
 Аълочии телевизион ва радиои Тоҷикистон;
 Аълочии фарҳанги Тоҷикистон;
 Аълочии кинематографияи тоҷик.

 Эзоҳ 

Гурӯҳ:Арбобони ҳунари Тоҷикистон